Paris Hilton se boetie gaan tjoekie toe!
JY LEES NOU Paris Hilton se boetie gaan tjoekie toe!
Paris Hilton se kleinboet, Conrad Hilton, moet tjoekie toe nadat hy positief vir 'n reeks dwelmtoetse getoets het.
A photo posted by Nicky, Kathy & Paris Hilton (@hiltonempresses) on Mar 28, 2016 at 3:04am PDT
'n Regter in Los Angeles het Maandag Conrad (22) se voorwaardelike vrylating herroep en hom tot twee maande tronkstraf gevonnis nadat hy uit 'n program vir dwelmmisbruik geskop is. "Die (staatsaanklaer) is tevrede met die vonnis en twee maande is wat ons aan die hof voorgestel het," het die aanklaer Alexander Schwab aan Entertainment Tonight gesê.
A photo posted by Celebee (@_celebee_) on Jun 6, 2016 at 11:19pm PDT
"Conrad het vanaf vanmiddag 48 uur om by die tronk aan te meld. Hy moet by die buro van gevangenisse aanmeld. Die Amerikaanse polisiediens sal reëlings tref vir waar presies hy moet aanmeld om sy tronkstraf uit te dien." Bronne het aan die Amerikaanse nuusprogram vertel Conrad was emosioneel en "in trane" toe die vonnis uitgespreek word. Sy ouers, Rick en Kathy Hilton, was ook in die hof. Conrad is in 2014 vir drie jaar voorwaardelik vrygelaat en 750 uur se gemeenskapsdiens opgelê nadat hy skuld beken het op 'n aanklag dat hy verskeie lugwaardinne tydens 'n British Airways-vlug vanaf Londen na Los Angeles aangerand het.
Conrad Hilton To Plead Guilty To Air Assault what a ..... http://t.co/FXc9xYJSic — David Buonaguidi (@hackneydave) March 5, 2015
Hy moes bedwing word nadat hy gewelddadig aan boord geraak het nadat hy glo dagga en sigarette in die vliegtuig se toilet gerook het. Conrad se prokureur, Robert Shapiro, het sy kliënt se gedrag toegeskryf aan 'n slegte reaksie op 'n slaappil. Het die jonge Conrad dalk sy oupa se woorde ter harte geneem?
A photo posted by Daniel Chiha (@dannychiha) on May 17, 2016 at 8:25pm PDT
Hy is verlede jaar in Junie weer in hegtenis geneem nadat hy glo 'n beskermingsbevel oortree het wat sy eksmeisie, Hunter Daily, teen hom gekry het.
Conrad Hilton was arrested yesterday for reportedly violating ex-girlfriend Hunter Salomon's restraining order: http://t.co/Vw5GCldR9q — Us Weekly (@usweekly) June 24, 2015
'n Regter het gelas dat hy in Januarie behandeling ontvang nadat hy positief vir 'n reeks dwelmtoetse getoets het.
Hy het tydens Maandag se vonnisoplegging aan die regter gevra of hy sy tronkstraf onder huisarres in sy oupa se huis in Palm Springs, Kalifornië, mag deurbring en gesê sy familie se huis in Los Angeles is 'n "slegte omgewing" vir hom.